ผู้สนับสนุน.. กสิกรไทยจัดการกับ Big Data อย่างไร?
“ทำเรื่องใหญ่ให้เป็นเรื่องเล็ก ทำเรื่องยากให้เป็นเรื่องง่าย”  คำกล่าวจากคุณขัตติยา อินทรวิชัย กรรมการผู้จัดการ ธนาคารกสิกรไทย   ซึ่งแสดงถึงแนวทางของธนาคารกสิกรไทยที่กำลังจะมุ่งไป ภายใต้เบื้องหลังของการเปลี่ยนแปลง  ด้วยทรัพยากรอันล้ำค่าของบริษัทที่มีชื่อว่า “ข้อมูล”  เรื่องนี้เป็นอย่างไร ลงทุนแมนจะเล่าให้ฟัง
30 ม.ค. 2562

ผู้สนับสนุน..
กสิกรไทยจัดการกับ Big Data อย่างไร? / โดย ลงทุนแมน
“ทำเรื่องใหญ่ให้เป็นเรื่องเล็ก ทำเรื่องยากให้เป็นเรื่องง่าย”
คำกล่าวจากคุณขัตติยา อินทรวิชัย กรรมการผู้จัดการ ธนาคารกสิกรไทย
ซึ่งแสดงถึงแนวทางของธนาคารกสิกรไทยที่กำลังจะมุ่งไป
ภายใต้เบื้องหลังของการเปลี่ยนแปลง 
ด้วยทรัพยากรอันล้ำค่าของบริษัทที่มีชื่อว่า “ข้อมูล”
เรื่องนี้เป็นอย่างไร ลงทุนแมนจะเล่าให้ฟัง
ใน 1 วันมีข้อมูลเกิดขึ้นประมาณ 25,000,000,000,000,000,000 ไบต์ หรือ 25 ล้านเทระไบต์
ซึ่งถ้าเรานำข้อมูลที่เกิดขึ้นทั้งหมดนี้มาใส่ลงในแผ่นบลูเรย์ 
จะต้องใช้จำนวนมากถึงสิบล้านแผ่นและมีความสูงเท่ากับหอไอเฟล
ถ้าผ่านไป 1 ปี แปลว่าเราจะมี 365 หอไอเฟล
แล้วเราคิดว่าข้อมูลจำนวนมหาศาลนี้เกิดขึ้นได้อย่างไร
คำตอบก็คือ..จากการใช้ชีวิตประจำวันของพวกเราทุกคนนั่นเอง
แปลว่าถ้าเรามีข้อมูลมหาศาลเหล่านั้นอยู่ เราก็จะสามารถตอบได้ว่าบุคคลนั้นเป็นอย่างไร
พอเป็นแบบนี้แล้ว หลายบริษัทจึงพยายามนำข้อมูลที่มีอยู่มาใช้
เพื่อวิเคราะห์ให้ตรงกับความต้องการของแต่ละคนให้ได้มากที่สุด
ธนาคารกสิกรไทย เป็นองค์กรชั้นนำระดับประเทศที่มีการขยับตัวเรื่องของ ข้อมูลขนาดใหญ่ (Big Data) และนำมาใช้ประโยชน์ให้ได้มากที่สุด
เมื่อวันที่ 28 มกราคม 2562 ที่ผ่านมา 
คุณขัตติยา อินทรวิชัย หนึ่งในผู้บริหารของธนาคารกสิกรไทยในงาน A Year of i ได้กล่าวไว้ว่า
ธนาคารกสิกรไทย มีการเพิ่มศักยภาพด้าน Analytics ในการวิเคราะห์ข้อมูลเพื่อให้รู้ใจลูกค้ามากขึ้น ผ่านหลักการต่าง ๆ
-ลูกค้าต้องได้รับความสะดวก ทุกที่ ทุกเวลา
โดยการนำเทคโนโลยีเข้ามาช่วยวิเคราะห์ เพื่อให้ลูกค้าได้รับการดูแลอย่างรวดเร็ว ต่อไปเราอาจจะใช้สแกนหน้าของเรา แทนที่จะนำบัตรประชาชนไปทำธุรกรรม
-การบริการที่ตอบโจทย์กลุ่มเป้าหมาย
เมื่อเรานำข้อมูลต่างๆที่มีมาวิเคราะห์ ก็จะทำให้เราเข้าใจว่า ลูกค้าแต่ละคนต้องการอะไร เพื่อเป็นการขยายฐานลูกค้า ไปสู่คนที่ไม่ค่อยมีธุรกรรมกับธนาคาร
เช่น การเข้าถึงกลุ่ม พ่อค้าแม่ค้าออนไลน์ ถ้ามีการใช้ K PLUS SME ทางธนาคารก็จะทราบพฤติกรรม และสามารถอนุมัติสินเชื่อได้ง่ายขึ้น
-ขั้นตอนการบริการที่กระชับขึ้น
เนื่องจากข้อมูลที่มีอยู่จะทำให้ขั้นตอนและการบริการต่างๆ ใช้เอกสารน้อยลง และยังเป็นการลดต้นทุนให้กับธนาคารอีกด้วย
ซึ่งขณะนี้ธนาคารกสิกรไทย ได้มีการเตรียมความพร้อมไว้แล้ว
ทั้ง Data ที่เป็นทรัพยากรสำคัญของธนาคาร
โครงสร้างพื้นฐานในการเก็บข้อมูล Big Data
ผู้เชี่ยวชาญด้านการวิเคราะห์ข้อมูล รวมถึงผู้เชี่ยวชาญในทักษะ Machine Learning ราว 800 คน
การผสมผสานความสามารถของคน กับ ปัญญาประดิษฐ์ ให้เกิดประโยชน์สูงสุด
นอกจากนั้น สำหรับในเรื่องความปลอดภัยของข้อมูล
ซึ่งกำลังเป็นปัญหาสำคัญของบริษัทเทคโนโลยีทั่วโลกในขณะนี้
ทางธนาคารกสิกรไทย ได้สัญญาว่าจะดูแลข้อมูลลูกค้าให้ดีที่สุด โดยมีระบบป้องกันข้อมูลอย่างรัดกุม
เช่น ข้อมูลที่นำไปใช้ในการวิเคราะห์จะไม่สามารถระบุได้ว่า ข้อมูลนี้เป็นของลูกค้าคนไหน
และธนาคารจะไม่มีการแชร์ข้อมูลลูกค้าโดยเด็ดขาด หากปราศจากการให้ความยินยอมของลูกค้า
ที่น่าสนใจคือ ในปี 2019 ทางธนาคารกสิกรไทย ตั้งเป้าหมายว่ารายได้รวม 50% จะต้องมาจากการใช้ข้อมูล
ทั้งหมดนี้จึงทำให้เห็นได้ชัดว่า ทางธนาคารกสิกรไทย มีความมุ่งมั่นและตั้งใจที่จะเป็นผู้นำด้านการนำ Big Data มาใช้ให้เกิดประโยชน์สูงที่สุดแห่งหนึ่งได้ในประเทศไทย..